Етикет, поведение и протокол - Документ от документите.ком | Страница 5\n> да стоите, опрели гръб на стената.\nПри приветстване на познат изискванията на етикета са по-либерални. Но и тук е важно да се спазват редица правила:\n♦ виждайки човека, когото искате да поздравите, не е учтиво да си пробивате път през цялата компания, като разбутвате останалите;\n♦ независимо от това какви са вашите отношения с човека, не трябва прекалено бурно да реагирате на срещата с него;\n♦ срещайки познат на улицата, не го задържайте дълго, уговорете се да се видите или да се чуете, като предварително си изясните готовността му да ви отдели от своето време;\n♦ съгласно строгите правила на етикета мъж, срещнал позната жена на улицата, не трябва да я задържа след поздравителните думи (изключение се допуска само ако хората са много близки или ако имат неотложен разговор);\n♦ срещайки познат мъж на улицата, жената може сама да се спре, за да размени с него няколко думи;\n♦ ако в кафене или ресторант видите познати, не хуквайте към тях, а ги поздравете сдържано с усмивка и кимване.\nВ случай че живеете в многоетажен блок, то едва ли познавате всичките му обитатели. С тези, с които често се засичате в асансьора или на автобусната спирка, трябва да се поздравявате. В малките сгради съседите обикновено се познават и се поздравяват при среща.\nКогато случайно срещнете на улицата свой познат, напълно достатъчно е да му се усмихнете и леко да кимнете. Задължително е да извадите ръцете от джобовете и цигарата от устата. Ако вашият познат се намира далече от вас, не е уместно да се провиквате. Достатъчно е да му се усмихнете и да му помахате с ръка.\nНа обществено място - в театъра (преди или след спектакъла и по време на антракта), в ресторанта, в магазина можете да се спрете и да поговорите, разбира се, при условие че не смущавате околните и не им препречвате пътя. В църква, в театър или на кино е уместно да поздравите своя познат с усмивка и леко кимване: не върви да започвате разговор, докато службата, спектакълът или филмът не завършат.\nРед на поздравленията, или кой кого поздравява\nТъй като сам по себе си етикетът е сбор от норми, чието познаване помага на възпитания човек да постъпва така, че поведението му да не обижда околните, съществуват правила и за реда на поздравленията. Според тях:\n♦ мъжът пръв поздравява жената;\n♦ мъжът пръв поздравява познат, който се намира в компанията на жена или на по-възрастен мъж (при това трябва да се поклони както на своя познат, така и на придружителя му);\n♦ по-младият пръв поздравява по-стария;\n♦ човекът, който заема по-ниско социално положение, пръв поздравява човека, който се намира на по-високо стъпало в обществената или професионалната йерархия.\nСпоред етикета, когато се срещат две жени, едната от които е в компанията на мъж, а другата е сама или в компанията на друга жена, първа протяга ръка за поздрав жената, съпровождана от мъжа. Когато се срещнат съпружески двойки, първи се поздравяват жените, след това мъжете поздравяват жените, а накрая мъжете се поздравяват помежду си.\nАко към седнал мъж се приближи жена (или по-възрастен от него мъж), седналият е длъжен да стане и да поздрави. Но ако тя мине покрай него, достатъчно е само леко да се понадигне от стола. Когато поздравява свой връстник, мъжът може и да е седнал. Когато например дойдат на гости или на посещение възрастен господин или госпожа, мъжът сяда едва след като са седнали те или пък иска тяхното позволение да седне. Когато домакинята предлага на гостите да седнат, но самата тя продължава да стои права, и гостите не трябва да сядат.\nПърви поздравява този, който се приближава към вас, както и този, който е закъснял. На официални приеми и на гости най-напред трябва да поздравите домакина и домакинята.\nАко вашият придружител се поздравява с хора, които не познавате, най-разумно е да се присъедините към неговите поздравления.\nКато срещнете някого, обикновено произнасяте приветствени думи: изстрелвате набързо "Здрасти", "Привет" или пускате в ход церемониалното "Радвам се да ви видя, уважаеми...", водите задушевен разговор и на раздяла предавате поздрави на "съпругата и децата". Без съмнение на раздяла приветствените думи са чиста формалност. Но това кои от тях избирате за лична употреба и как ги произнасяте, говори много за вас - те могат да ви помогнат да създадете добро впечатление за себе си още от първите минути на общуването с непознат човек, а могат да предизвикат и неговото раздразнение и да попречат на понататъшните ви отношения.\nОбикновено поздравът се изразява с думите "здравейте" или в зависимост от това кое време от денонощието е, с "добро утро", "добър ден", "добър вечер". Следва името (фамилията, титлата) на човека, към когото се отнася поздравът. Например: "Здравейте, Мими" или "Добър ден, господин професор".\nДумичката "здрасти" може да се употребява само като непринуден приятелски поздрав между хора, които добре се познават. "Мараба!", "Как е животът?" и други са недопустими при официални случаи. При всекидневното поздравяване между познати и колеги са напълно уместни приятелските "добро утро", "добър ден" и "добър вечер".\nМного е важно да помните, че казаното от вас и вашето поведение в момента на поздрава могат да бъдат оценени като проява на неуважение от ваша страна или дори като израз на негативно отношение, затова произнасяйте приветствените думи отчетливо, не прекалено бързо, но не и бавно и гледайте право в очите този, когото поздравявате. Като се ръкувате с някого, също задължително го гледайте в очите - така ще покажете, че наистина се интересувате от него.\n‹‹ Назад12...456...110111Напред ››\nЕтикет, поведение и протокол 9 out of 10 based on 2 ratings. 2 user reviews.


Мини камера с размер на пакетче дъвки MC04 - SPY.BG\nМини камера с размер на пакетче дъвки (Номер: MC04)\nЛесна за употреба компактна мини камера, която може да записва аудио-видео файлове с резолюция 1280х960 MJPG, да прави отделни снимки с резолюция 1600х1200 или да записва само звук в wav формат. Камерата има удобна светлинна индикация, която бързо Ви дава информация в кой режим се намира камерата. Устройството записва данните върху MicroSD карта ( няма включена карта в комплекта ), като максималния размер е до 16GB. Батерията издържа запис около 40мин. За да разгледате направените записи прехвърлете файловете на компютъра си. Разпознава се автоматично от операционната система.\nСензор - 1.3MP CMOS\nЛеща - 3.6 мм\nЪгъл на виждане - 60 градуса\nПамет - външна до 16GB MicroSD карта.\nВръзка с PC - през USB порт, не са необходими драйвери\nРазмери - 73 x 20 x 11 мм\nВидео инструкции на: Мини камера с размер на пакетче дъвки\nПреди да започенет да използвате продукта трябва да го заредите за 4 часа след което да му поставите карта памет от 4GB или повече.\n1. Пускате камерата на ON и задържате кръглият бутон. Светва зеленият индикатор\n2. Преместете щивта на VIDEO след което натиснете отново кръглият бутон. Ще започне да мига червен диод. Така правите Видео. За да го спрете натиснете отново кръглият бутон и ще свети само зелената индикация.\n3. За Снимки преместете щивта на PHOTO. С еднократно натискане правите снимка (червеният диод светва и изгасва)\n4. За Аудио от режим на Снимки натискате продължително кръглият бутон и червеният индикатор започва да мига. Така записвате Аудио.\nСпирате камерата на OFF и я включвате в компютъра с кабела в комплекта за да прегледате направените записи.\nРезолюция видео 1280х960\nРезолюция снимки 1600х1200\nВреме на запис 40 минути\nЗдравейте след като закупих тази мини камера бях много скиптично настроен , че няма да работи добре няма да е качествена но след първия път когато я използвах останах очарован от качеството на снимките , а тя е толкова малка, че лесно се побира в джоба и си я носите на всякъде има места на който ще изглежда глупаво да снимате с телефона си защото ви виждат но това е толкова малко че повечето хора го мислят за ключодържател ,а вие си снимате, наистина пазарувайте смело сайта е много добър и мисля да поръчам си поръчам и химикал с камера това ще е още по добре\nА щом може да се използва като web камера значи може да правиш с нея колкото си искаш записи директно свързана с компютъра , без значение колко батерия имаш или колко памет, това е много добре измислено защото никой няма да обърне внимание на тази мини камера ще излъжеш че е флашка и ще си снимаш много яко\nМного полезна мини камера с нея се сдобих с снимки и видео клипове който не можете да направите с обикновен телефон или с камера , използвах я за една конференция заснех всичко което ме интересуваше така можете да запишете нещо важно за вас за да не го забравите и да си го пускате с видео и аудио камерата е супер , а времето за запис е предостатъчно за какъвто и да е повод\ntrqbva li da kopuvame karta s pamet ili to si ima pamet?\nКартата трябва да закупите отделно.\nнякои беше питал колко мегапиксела е и не намерих отговора ще ми кажете ли?\nОтговора е в Инструкцията за работа.\nВидео - 640х480 ( 0.3 МР )\nСнимки - 8 МР


Иновативен пазар – модерните продукти на Храна За Вкъщи ООД\nНие от Храна За Вкъщи ООД вярваме, че взимането на решение за покупка на продукти винаги е с ясна цел, дори и потребите на потребителите да са тотално различаващи се. Както казваме ние, от Храна За Вкъщи ООД, в следствие на това, че пазарът за всякакви продукти в настоящия момент е в голяма степен усъвършенстван, вашето търсене ще бъде успешно. Пазарът в нашето съвремие до висока степен подчинява и отношението на почти всички производители и търговци към техните клиенти, но за Храна За Вкъщи ООД на първо място е клиентът и желаните от него продукти. Приспособяването на Храна За Вкъщи ООД на пазара се осъществява заради идентичността на нашите продукти и на специфичната грижа и отношението към клиентите ни.\nСилните страни на продуктите на Храна За Вкъщи ООД\nИзключителните характеристики на създадените от Храна За Вкъщи ООД продукти могат да се видят само при първия досег. Силната страна на предоставяните от Храна За Вкъщи ООД продукти представлява унисонът между качество, стил, продължителна експлоатация, цена и отношение към потребителя. Уверете се как всеки миг е способен да подобри с направените от Храна За Вкъщи ООД продукти. Ние от Храна За Вкъщи ООД се уповаваме на себе си, защото вие залагате на нас и това е най-важното ни предимство.\nКачеството на продуктите на Храна За Вкъщи ООД\nПродуктите на Храна За Вкъщи ООД са с гарантирано високо качество, което се дължи на това, че ние и нашите колеги не допускаме компромиси. В наша фирма Храна За Вкъщи ООД ще можете да разпознаете характер, ефективност и класа, съсредоточени в в изключителните ни по своя вид продукти. Недейте да губите вярата си в хората, които произвеждат стоки, а се спрете на Храна За Вкъщи ООД, за да ви дадем доказателство, че отличното качество би могло да достига до вас и всеки един от вас да бъдете доволни от всички продукти, от които се нуждаете.\nПродуктите на Храна За Вкъщи ООД търпят непрекъснато развитие\nЗа екипа на Храна За Вкъщи ООД е от особена важност нашите потребители да са щастливи от своя избор на продукти от онлайн магазина на Храна За Вкъщи ООД и заради това ние желаем постоянно да се развиваме и да прогресираме. Ние от Храна За Вкъщи ООД бихме искали не само да зарадваме всички наши потребители и да доставим най-добрите продукти, удовлетворяващи очакванията им, а също така и да ги насдкочим. Обърнете се към Храна За Вкъщи ООД, за да си бъдем полезни един на друг – бъдете мотивацията ни за усъвъвршенстване, а ние ще сме резултата, който ви е нужен.\nОбобщено за създадените от Храна За Вкъщи ООД продукти\nНие от Храна За Вкъщи ООД не изоставяме високото качество за сметка на по-ниската цена. За Храна За Вкъщи ООД е извънредно важно потребителите ни да останат възхитени. Ние от Храна За Вкъщи ООД залагаме на вашата преценка, тъй като вие вярвате в нашето производство и в нашите продукти. Храна За Вкъщи ООД е надежден партньор, който всеки би било хубаво да има на своя страна. Целият диапазон от продукти, които ние от Храна За Вкъщи ООД предлагаме, ще са специално за вас – потърсете ни и се убедете от личен опит!


Начало Бизнес Регулации EK одобри нови правила за банковия надзор в ЕС\nС днешния пакет по същество се прилага международното споразумение „Базел III“\n19:28 27.10.2021 764 ~ 5 мин. четене\nДнес Европейската комисия прие преглед на банковата уредба на ЕС – Регламента за капиталовите изисквания и Директивата за капиталовите изисквания. С тези нови правила ще се увеличи устойчивостта на банките в ЕС на потенциални бъдещи икономически шокове и същевременно ще се допринесе за възстановяването на Европа от пандемията от COVID-19 и за прехода към неутралност по отношение на климата.\nС днешния пакет се финализира прилагането в ЕС на споразумението „Базел III“. Това споразумение бе постигнато от ЕС и неговите партньори от Г-20 в рамките на Базелския комитет по банков надзор, а целта му е да се увеличи устойчивостта на банките на потенциални икономически шокове. Днешните предложения са последният етап на тази реформа на банковата уредба.\nПрегледът се състои в следните нормотворчески стъпки:\nзаконодателно предложение за изменение на Директивата за капиталовите изисквания (Директива 2013/36/ЕС);\nзаконодателно предложение за изменение на Регламента за капиталовите изисквания (Регламент 2013/575/ЕС);\nотделно законодателно предложение за изменение на Регламента за капиталовите изисквания в областта на преструктурирането (предложение за т.нар. „гирлянд“).\nПакетът се състои от следните части:\nПрилагане на Базел III – повишена устойчивост на икономически шокове\nС днешния пакет по същество се прилага международното споразумение „Базел III“, като същевременно се взимат предвид особеностите на банковия сектор на ЕС, например при нискорисковите ипотеки. По-конкретно с днешното предложение се цели да се предотврати подценяване на рисковете при използваните от банките „вътрешни модели“ за изчисляване на капиталовите им изисквания и оттам – да се осигури наличието на достатъчен капитал за покриването на тези рискове. Това от своя страна ще улесни сравняването на отчитащите риска капиталови отношения на отделните банки и ще спомогне за възстановяването на доверието в тези отношения и в стабилността на сектора като цяло.\nСтремежът на предложението е повишената устойчивост да не е за сметка на значително затегнати капиталови изисквания. Поради това то свежда цялостното отражение върху капиталовите изисквания до необходимото и така съхранява конкурентоспособността на банковия сектор на ЕС. С пакета допълнително се намаляват разходите за съблюдаване на нормативните изисквания, по-специално за по-малките банки, без при това да се отслабват пруденциалните стандарти.\nУстойчивост – принос за един екосъобразен преход\nЕдин по-устойчив на екологични, социални и управленски рискове банков сектор е възлов елемент на стратегията на Комисията за финансиране на устойчивостта. От огромно значение е да се подобри начинът, по който банките измерват и управляват тези рискове, както и да се осигури прозрачност на банковите действия за пазарните участници. В това отношение пруденциалната уредба има решаваща роля.\nС днешното предложение банките се задължават при управляването на риска систематично да установяват, оповестяват и преодоляват екологичните, социалните и управленските рискове. Това означава например провеждането – както от надзорните органи, така и от банките – на редовни тестове за устойчивост на свързаните с климата предизвикателства. Надзорните органи ще трябва при редовните си надзорни прегледи да оценяват екологичните, социалните и управленските рискове. От своя страна банките ще трябва да оповестяват степента, в която са изложени на екологични, социални и управленски рискове. За да се избегне излишно административно бреме за по-малките банки, изискванията за оповестяване ще се прилагат по съобразен начин.\nПредложените мерки не само ще направят банковия сектор по-устойчив, а и ще гарантират, че банките взимат предвид съображенията във връзка с устойчивостта.\nПо-силен надзор – осигуряване на добро управление на банките на ЕС и по-добра защита на финансовата стабилност\nС днешния пакет се засилва инструментариума на органите за надзор върху банките на ЕС. С него се установява ясен, стабилен и балансиран набор от изисквания за „пригодност и целесъобразност“: надзорните органи преценяват дали висшите служители притежават необходимите умения и знания за управлението на дадена банка.\nОсвен това, в отговор на скандала с Wirecard, надзорните органи вече ще разполагат с по-добър инструментариум за надзор върху финансово-технологичните групи, в т.ч. банковите дъщерни дружества. С този усъвършенстван инструментариум ще се осигури стабилно и предпазливо управление на банките на ЕС.\nВ днешния преглед се обръща подобаващо внимание и на въпроса за установяването в ЕС на клонове на банки от трети държави. Понастоящем тези клонове подлежат основно на националните правни норми, които са съгласувани в много ограничена степен. С пакета се съгласуват правилата на ЕС в тази област, като така надзорните органи ще могат да управляват по-добре рисковете около тези субекти, които през последните години значително увеличиха дейността си в ЕС.\nПо този повод няколко членове на колегията на Комисията заявиха следното:\nВалдис Домбровскис, изпълнителен заместник-председател с ресор „Икономика в интерес на хората“, заяви: „Европа се нуждае от силен банков сектор, за да продължи кредитирането на икономиката в процеса на възстановяване от пандемията от COVID-19. С днешните предложения се осигурява прилагането на основните части на международните стандарти „Базел III“. Това е важно за стабилността и устойчивостта на нашите банки. Правейки това, ние отчитаме особеностите на банковия сектор на ЕС и избягваме съществено повишаване на капиталовите изисквания. Днешният пакет ще направи банките на ЕС по-силни и с капацитет да подкрепят икономическото възстановяване и прехода към екосъобразно развитие и цифровизация.“\nМарейд Макгинес, комисар по въпросите на финансовите услуги, финансовата стабилност и съюза на капиталовите пазари, добави: „Банките на ЕС имат важна роля за възстановяването и в интерес на всички ни е да имаме устойчив банков сектор. С днешния пакет банковият сектор на ЕС се адаптира към бъдещите предизвикателства и може да продължи да бъде надежден и устойчив източник на финансиране за икономиката на ЕС. С включването в оценяването на риска на екологичните, социалните и управленските аспекти се повишава подготвеността и устойчивостта на банките за посрещане на бъдещите предизвикателства, като например на рисковете, свързани с климата.“\nКомисарят по въпросите на правосъдието Дидие Рейндерс сподели: „Членовете на управителния съвет на дадена кредитна институция и лицата на възлови постове в нея могат значително да влияят върху нейната дейност. Те играят ключова роля за едно предпазливо и стабилно стратегическо и оперативно управление на дейността. Необходимо е да се уеднаквят критериите за преценка на способността на членовете на управителните съвети и лицата на възлови постове да изпълняват задълженията си. С приетите днес правила се изясняват съответните задължения на кредитните институции и компетентните органи. С тях се осигурява и съгласуваност на равнище ЕС, с което в крайна сметка ще се допринесе за повишаване на устойчивостта на банките.“\nСледващият етап на законодателния пакет е обсъждането му от Европейския парламент и Съвета.


Бъдещето на устойчивите материали в модата - Asphalt\nЕдна от най-замърсяващите индустрии в целия свят е модната. Често се говори за масовото производство и неговите последствия, затова решихме да ви представим други аспекти на тази промишленост. Редом с невероятното количество отпадък съществува тази част от бизнеса, която отглежда животни за кожата и козината им. Съществуват и хора от всякакви възрасти, включително и деца, които работят безспирно в мини за добиването на ценни минерали. Броени седмици преди началото на новото десетилетие, ние се питаме има ли алтернатива на тези нечовешки дейности? Решихме да ви представим няколко алтернативни решения за справяне с проблема.\nAtlantic Leather е разположен в Sauðárkrókur, малка, но жизнена общност с приблизително 3000 жители, разположена в сърцето на Skagafjörður, Исландия. Рибената кожа, произведена в Atlantic Leather, е екологична по два различни начина: тя е остатъчен продукт на риболовната индустрия, използваща суровина, която иначе не би била използвана; и производственият процес използва възобновяема хидро и геотермална енергия. Има различни видовe от риби като сьомга, треска и костур. Също така има изключителна здравина, което я прави подходяща за редица отрасли.\nMycoworks е здрав, гъвкав и издръжлив плат, подобен на обикновените кожи, но всъщност е направен от гъби. Освен това е водоустойчив. И тъй като е направен от естествени влакна, диша и се чувства като кожа. Също така е уникално приспособим. Можем да отглеждаме текстури или детайли направо в материала. Това значи, че ще можете да си „отгледате“ джоб направо върху повърхността на плата. И за разлика от животинските кожи, техните материали могат да бъдат произведени в почти всякакъв размер и форма. Процесът е в затворен цикъл и използва изобилие от естествени влакна за създаване на 100 ‰ биоразградими материали, което прави това безкрайно възобновяема технология. Отнема незначителна част от времето и ресурсите, за да се отгледа кожа Mycoworks в сравнение с процесите за изработка на кожа от животински произход. Съвсем наскоро пък, по време на Dutch design week, се появи инсталация именно от същите гъби. Проектиран от сценографа и художник Паскал Лебук в сътрудничество с студиото на Erik Klarenbeek Krown Design, временният павилион е направен изцяло от био базирани материали.\nКристали от пот\nДа, правилно прочетохте. Alice Potts е името на тази млада дизайнерка. Възпитаничка е на Royal College of Art и по време на магистърската си степен в сътрудничество с медицински учени от Imperial College, разработва метод, използващ човешка пот за създаване на кристални и украшения. Резултатът е гама от визуално впечатляващи облекла, инкрустирани в уникални кристали с нулеви отпадъци, много пигментирани с естествени багрила, като червено зеле, чувствително към рН.\nМексиканските предприемачи Адриан Лопес Веларде и Марте Казарес наскоро дебютираха Desserto, първата органична кожа, направена изцяло от кактус. Целта им била да създадат устойчива алтернатива на животинската кожа. Материалът е частично биоразградим и има техническите спецификации, изисквани от модата, кожените изделия, мебелите и автомобилната промишленост. Благодарение на своята гъвкавост, дишане и издръжливост от поне 10 години, има способността да замени използването на животинска кожа и синтетични материали, които не са екологични. Създателите показаха Desserto миналия месец на Международния панаир на кожи Lineapelle в Милано, Италия и вече работят с големи групи в различни индустрии за потенциални приложения.\nPiñatex е материал, наподобяващ кожа и се произвежда от листата на ананасовото растение. Те са остатъчен продукт от овощната индустрия, които традиционно се изхвърлят или изгарят. Добавянето на стойност към тези отпадъци създава нов източник на доходи за селскостопанските общности, които иначе разчитат на сезонна реколта. След като влакното е извадено от листата, остатъчната биомаса се запазва за използване като естествен тор или биогориво, което предлага допълнителна икономическа перспектива. В момента работят със земеделски производители във Филипините, но при развитие, от Piñatex искат да работят с други страни, отглеждащи ананаси, подкрепяйки местните икономики и засилвайки износа. За производството на 1 квадратен метър кожа е необходим остатъка от 16 ананаса.


Продължават заниманията в лятната школа по изобразително изкуство »\n« Участие на танцовите ни формации и двойки в Празниците на културата\nЗаниманията по танци в ОДК продължават и през летните месеци »\nПродължават заниманията в лятната школа по изобразително изкуство с ръководител Г-жа В.Ланджова. Интересни теми и разообразни техники ангажират децата, разходките до река и гора правят творческата ваканция незабравима.\nПриключи литературния конкурс Нашите плувци с 5 медала от международен турнир по плуване! Честито и продължавайте да ни радвате с награди и постижения! СЪОБЩЕНИЕ! ЦПЛР гостува разказвачът на приказки С нетърпение очакваме новата книжка на И. Деведжиев и неговите увлекателни истории! Конкурс за стихотворение, есе, разказ, посветени на 1-ви Ноември Талантите на ЦПЛР- ОДК ще се изявяват на нова арт-сцена на открито Откриване на учебната година Започна записването в школите


Млад добричлия почина на път за Варна след инцидент на строителен обект\nАвтор: Екип Varna24.bg 16:33 / 26.10.2018 Коментари (0) 8994\nНа 25 октомври, около 09:40 часа е получено съобщение за пострадал мъж на 28-години от град Добрич. На място е установено, че мъжът е пострадала на строителен обект по ул. "Вардар" в град Добрич. Същият е транспортиран в МБАЛ Добрич и впоследствие по спешност в МБАЛ "Св. Анна" в град Варна, като по пътя, пострадалият почива. По случая е уведомена Окръжна прокуратура Добрич. Образувано е следствено дело в ОСлО.


Jilin Shanjiang Hotel - НАЙ-НИСКИ ЦЕНИ от agoda.com\nChibei District, Changbai Mountain, Анту, Янбиан, Китай, 133613 - Покажи на картата\nИмате въпрос относно Jilin Shanjiang Hotel?\nПовече за Jilin Shanjiang Hotel\nСгушен в сърцето на Antu, Jilin Shanjiang Hotel е идеалното място, от което можете да започнете Вашето приключение в Yanbian. Хотелът се намира се на 1.0 km от центъра на града, поради което неговите гостите могат безпроблемно да се наслаждават на всички градски атракции. За тези от Вас, които търсят приключения, Changbaishan Ecology Botanical Garden са само част от местата, които са достъпни за посетители.\nВ Jilin Shanjiang Hotel отличното обслужване и достъпните съоръжения допринасят за Вашия незабравим престой. Подбор на съоръжения от най-висока класа като 24-часов рум-сервиз, безплатен WiFi достъп във всички стаи, съоръжения за инвалиди, Wi-Fi връзка в общите части, паркиране на автомобили, са на разположение за Вас в хотела.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като пантофи, хавлии, стаи за непушачи, климатик, отопление. Хотелът разполага с множество уникални възможности за отдих, като например фитнес зала, масаж. С перфектното си местоположение и несравними удобства, Jilin Shanjiang Hotel е един чудесен избор в много отношения.


Hotel Du Trosy - НАЙ-НИСКИ ЦЕНИ от agoda.com\n41 Rue Paul Vaillant Couturier, Кламар, Кламар, Франция, 92140 - Много добро местоположение - вижте на картата\nПовече за Hotel Du Trosy\nПредлагащ денонощна рецепция, този хотел се намира на 5 километра от Parc des Expositions на Порт де Версай и на 15 минути с кола от Шато де Версай. Всяка стая е с модерен интериор в светли цветове и безплатен Wi-Fi. Стаите са обновени и разполагат със сателитна телевизия и самостоятелна баня. Закуската може да се сервира в стаите или на шведска маса в зала с приглушени цветове. Хотел Du Trosy разполага със самостоятелен бар. Хотелът е на 1,6 километра от трамвайна спирка Clamart, на 2,1 километра от RER C станция Issy и на 2,9 километра от метростанция Mairie d’Issy, като всички са с линии до центъра на Париж. Хотелът е на 10 минути с кола от TGV жп-гара Montparnasse, а търговската зона Vélizy е на 15 минути с директна автобусна линия.\nBooking.com (651)Agoda отзиви (4)


Как жените убиват мъжествеността на своите мъже - КОМПАС\nХаресва ни дори твърдата му позиция: "Няма да ходиш там и точка!" Вътрешно може и леко да се бунтуваме, но това е мъжествено. Чувстваме се защитени. Той е силен. Той е истински мъж...\nВ същото време всички негови предишни увлечения и страсти изчезнаха – алпинизмът, планинските преходи, сноуборда. Аргументите бяха железни: Това е твърде опасно за баща и глава на семейство. Време е да пораснеш. Трябва да мислиш за семейството си. Имаше дори и ултиматум: "Или аз или планината", "Или аз или приятелите ти."\nПосле той се опита да "реализира" своята мъжественост чрез възпитанието на сина си – да го закалява, да спортува заедно с него. Но и това беше забранено. Детето е още малко!\nСвоето опитомяване те наричат "успокояване" и "помъдряване". А и нали обичат своята съпруга и искат тя да е щастлива...\nНе е рядкост в Европа например, да видите застаряващ мъж, който с огромна наслада натиска до дупка газта на мощно "Ферари" например.\n"Аз съм мъж... аз съм силен и опасен", сякаш крещи той.\nИ така. Той е опитомен. Но тя започва тайничко да си мечтае за онзи предишния мъж, в когото се влюби. Необуздан, силен и опасен. Който изненадващо да я прегръща силно, да спира дъха й... дори да удря по масата. Просто да чуе неговото категорично "Не" и да види отново блясъка на силата и страстта в очите му.\nМъжете наистина могат да бъдат опасни. Но когато жените се опитват да ги "обезвредят" и укротят, те самите си правят лоша услуга. Когато той се превърне в кротък домошар те губят желание дори да домакинстват и да бъдат красиви за него. Той предизвиква по-скоро съжаление и презрение, отколкото любов и уважение.


15 фев 2021 | 14:05 3084\nМилиардерът Илон Мъск обяви, че подкрепя продажбата на по-голяма част от количествата, които големите притежали на криптовалутата Dogecoin имат, добавяйки, че прекалено голямата концентрация при Dogecoin е “реалният проблем ”.\n"Ако големите притежатели на Dogecoin продадат по-голяма част от количествата, които притежават, криптовалутата ще получи пълната ми подкрепа. Прекалено голямата концентрация е единственият реален проблем", написа Мъск в Twitter.\nНай-богатият човек в света, според Bloomberg, е почитател на криптовалутите и редовно коментира в Twitter, като успя да покачи цената на Dogecoin, както и на акциите на щатската компания GameStop.\nПо колко часа на нощ спи най-богатият човек в света?Като главен изпълнителен директор на космическата компания SpaceX, на производителя на електромобили Tesla, на невротехнологичната компания Neuralink и като основател на The Boring Company Илон Мъск има доста задачи всеки ден\nСъздателят на Dogecoin Били Маркъс обяви миналата седмица, че вече не е част от проекта и не може да помогне на хората, които го питат как се става богат.\nВ Reddit Маркъс сподели, че е продал целия си портфейл Dogecoin преди шест години, след като изгубил работата си, и в крайна сметка си е купил автомобил Honda Civic втора ръка.\n38-годишният в момента Маркъс работи като софтуерен инженер за образователна компания в Сан Франциско. Предвид факта, че заедно с другия съосновател Джаксън Палмър създават криптовалутата на шега, той сподели пред Bloomberg, че намира манията около Dogecoin за странна.\nКомпанията за електромобили на Мъск пък обяви на 8 февруари, че е купила биткойни за 1.5 млрд. долара и скоро ще започне да приема плащания в най-популярната криптовалута срещу своите коли.\n"Кучешката" криптовалута поскъпна след туитове на Илън Мъск


Стъклопакети - Luxplast.bg\nСтъклопакетът представлява конструкция от две или повече стъкла, разделени от специален дистанционер, която е херметически затворена и изолирана. Възможностите за комбиниране на различни видове стъкла в обща конструкция са неограничени и от правилното им съчетаване зависят топло- и шумоизолацията и визията на стъклопакета.\nСоларен и светлинен контрол;\nАрхитектура и декорация.\nВажни критерии за оценка на остъкляването са:\nU: Коефициент на топлопреминаване – най-общо, този коефициент измерва количеството енергия, което преминава през определена площ от стъклото за единица време, при температурна разлика от 1 Келвин. Колкото по-ниска е стойността на този коефициент, толкова по-малки са загубите на топлина през стъклото.\nSF: Соларен фактор (показател за цялото количество слънчева енергия преминаващо през стъклото) – важен е за климатизацията. Ниският соларен фактор означава, че през стъклото влиза по-малко от слънчевата топлина и охлаждането е по-лесно.\nTL: Светлинно преминаване (показва процентното количество светлина преминало през стъклото спрямо цялото количество излъчена светлина). Високият процент светлопреминаване е важно условие за комфорта в дома.\nРазглеждайки въпроса с термалната защита от основно значение е да обърнем внимание на топлинните загуби в една сграда. Проучвания дават следната информация за загубите на топлина през:\nСтени – 26%;\nПокрив – 24%;\nСъществуват няколко вида стъкла, които, благодарение на своето покритие, повлияват драстично на коефициента на топлопреминаване:\nTop 1.1 – Нискоемисийно (Ка) стъкло – стъкло, което има висок соларен фактор и пропуска голямо количество от слънчевата топлина; в същото време Ка стъклото има нисък коефициент на топлопроводимост. По този начин стъклото спомага за запазване на топлината в помещението и не Ви ограничава по никакъв начин от слънчевата топлина. Изключително подходящо решение е за северни и източни изложения и сенчести фасади.\nAdvanced 1.0 (4 сезона) – това е стъкло, което има нисък соларен фактор и нисък коефициент на топлопроводимост. Резултатът – ограничено преминаване на топлина, както от вън навътре, така и обратното. Стъклото Advanced 1.0 ще спомага охлаждането на помещенията, защото не допуска тяхното прегряване, благодарение на ниския соларен фактор. Отоплението също ще бъде по-ефективно, заради ниската топлопроводимост, която не допуска големи топлинни загуби през стъклопакета. Стъклопакет с Advanced 1.0 е подходящ за южни, западни изложения, както и такива с интензивно слънцегреене.\nEnergy – има идентични характеристики със стъкло Advanced 1.0, но се отличава с по-нисък соларен фактор. Това води до силно намаляване на достъпа на слънчева топлина до помещенията. Стъклото е изключително подходящ избор за изложения, при които има слънцегреене през голяма част от деня и климатизацията е от първостепенно значение за комфорта в дома.\nОсвен стандартният алуминиев дистанционер, имате възможност да изберете алуминиев с черно матирано покритие и пвц дистанционер в няколко различни цвята. Чрез вграждането на PVC дистанционер (т.нар. “топъл край”) в стъклопакет, се оказва влияние върху цялостната характеристика на стъклопакета – той има по-добри показатели на топлоизолация, по-елегантен вид и възпрепятства образуването на конденз по краищата на стъклата.\nЗапълването на междинното разстояние между херметически затворените стъкла, стандартно е с въздух. За да се подобрят значително стойностите на топлоизолация, стъклопакетът може да бъде запълнен с газ Аргон – безвреден инертен газ. Това е ефективно и икономично решение за подобряване на ползите от стъклопакета, в резултат на което топлоизолационните свойства на стъклопакета се повишават.\nШумоизолацията на един стъклопакет се подобрява при промяна в дебелината на някое от стъклата – вместо 4 мм, се използва 5 или 6 мм стъкло. Върхова става звукоизолацията при троен стъклопакет, който съчетава стъкла с различна дебелина (напр. 4+4+6 или 4+5+6), както и при влагането на ламинирани стъкла (триплекс). Триплексът е комбинация от две стъкла, които са плътно слепени със специално звукоизолационно фолио, като освен по-добра шумоизолация, стъклото има още едно полезно свойство – при счупване стъклата остават залепени върху фолиото.\nПолезни насоки при избор на дограма\nТрайни и естетични решения с алуминиеви профили от ЛУКСПЛАСТ


24 души са загинали, а 23 са ранени при рухване на сграда - Нюз2\n24 души са загинали, а 23 са ранени при рухване на сграда\nНай-малко 24 души са загинали, а 23 са ранени при рухването на сграда в Камбоджа, а под развалините са затрупани работници, съобщиха властите, цитирани от Ройтерс и БТА.\n7-етажната бетонна сграда рухна в петък в крайбрежния град Кеп, разположен на около 160 километра югозападно от столицата Пномпен. Злополуката стана една година след като друг строителен обект се срути и отне живота на 28 души в провинция Сихануквиле. До момента са починали 24 души, обяви губернаторът на Кеп Кен Сата. Три от телата още не са извадени от развалините. Неизвестен брой работници остават блокирани, посочи Сата и добави, че властите са задържали за разпит камбоджански съпрузи – собственици на сградата.\nМинистър-председателят Хун Сен каза вчера, че спасителите продължават да се опитват да достигнат до затрупаните хора. В Камбоджа има бум на строителството заради нарастващия поток от китайски туристи и инвеститори, посочва Ройтерс.


Търсят причината за взрив на тераса в жилищен блок в Перник - 24chasa.bg\nТърсят причината за взрив на тераса в жилищен блок в Перник\nhttps://www.24chasa.bg/region/article/7445122 Търсят причината за взрив на тераса в жилищен блок в Перник Търсят причината за взрив на тераса в жилищен блок в Перник 24 часа онлайн www.24chasa.bg\n10.05.2019 11:12; 24 часа онлайн\nСлучай на локален взрив изясняват служители на ОДМВР - Перник, съобщи регионалният говорител на МВР Венцислав Алексов, цитиран от БТА.\nСигналът бил подаден снощи, около 22,50 ч., на тел. 112. Съобщено било, че на терасата на първи етаж в блок на ул. "Софийско шосе" се чул силен гръм. Пристигналите на място полицаи установили поражения на дограмата и стъклата, водещи към една от стаите. Собствениците в този момент не са били вкъщи. Няма пострадали хора. Местопроизшествието е посетено от служители на ОДМВР - Перник и СОБТ - София.


Дженифър Лорънс засне реклама без грим - www.manifesto.bg\nДженифър Лорънс засне реклама без грим\nАмериканската актриса Дженифър Лоурънс взе участие в рекламната кампания на френската модна къща Dior, съобщи WWD.\nДженифър Лорънс представя нова колекция чанти и аксесоари: колиета, пръстени, огърлици. На снимките актрисата е без грим, а фотографката Бриджит Лакомб реши не ретушира фотографиите й.\nФренската модна къща Christian Dior бе създадена през 1946 година в Париж от моделиера Кристиан Диор. След години с тази мярка бяха пускани не само женско облекло, обувки, аксесоари и парфюмерия, но и мъжко облекло, козметика, часовници, скъпоценности.


Вкусотии от региона представиха на събор в Райново - dgnews.eu\nВкусотии от региона представиха на събор в Райново\nКметският наместник на Райново Митко Желязков представя ястията на журито\nОсман кебап на Ганка Иванова от село Злато поле спечели първа награда на проведения снощи Готварски събор в село Райново. Поради отсъствието на победителката ястието беше представено от нейния съселянин народният певец Тенчо Тенчев. Той разказа, че деликатеса е характерен за Злато поле и се приготвя от пилешко месо, царевица и кисели краставички в кори за баница, които после се запичат с кашкавал. Певецът допълни, че ястието е повлияно от турската кухня.\nНа второ място се класира Димитрина Манолова за нейното пиле пълнено с гъби и кайма, третото място взе Стефан Арнаудов и неговата хасковска баница с пиле. Наградата за най-автентично ястие получи кмета на село Александрово Надежда Тодорова. Ястието представлява обикновен пилешки бульон, но беше наградено, защото в неговата рецепта няма вмешателство от чуждестранни кухни. Поради отсъствието на Тодорова историята на представеното от нея ястие разказа кметският наместник на Райново Митко Желязков. Той поясни, че с такъв бульон на времето бабите са хранили своите нетърпеливи и гладни внучета преди да бъде готова вечерята. За всички домакините бяха приготвили пиле със сливи. Всеки от гостите получи пакетче Райновски чай.\nОбщо осем ястия приготвени от пилешко месо взеха участие във вкусната надпревара, като техните качества оцени компетентно жури в тричленен състав. Председател на журито беше кметският наместник на село Югово и син на майстора на чевермета бай Коста - Владимир Гаджуров. В качеството на членове се явиха Елена Георгиева и кмета на село Скобелево Емил Маринов. Представените ястия бяха дегустирани и лично от кмета на община Димитровград Иво Димов. По-късно градоначалникът поведе първото хоро за празничната вечер.\nДомакини и гости се веселиха с изпълнения на Тенчо Тенчев и самодейците от народно читалище „Бодрост“ село Долно Белево, танцов клуб „Настроение“ с. Черногорово и певческата група на организаторите от НЧ „Марица-2008“ с. Райново.\nКаравеловци дефилираха с екооблекла в ревю 0\nУченици представиха спектакъла „Мамино детенце” по Каравелов 0\nНад 100 любители на астрономията празнуваха в планетариума 0\nВрагове, такси, романс и пчеличката Мая в киното 0\nРокаджии купонясваха в „Планета Пайнер” в Димитровград 0\nКаравеловци мериха сили в състезание на английски език 0\nПубликуваха наши поети в две антологии\nОбсъдиха мерки срещу телефонните измами с кметове\nПреобразуват СУ „Васил Левски” в основно училище?\nЦветан Казанджиев гостува с изложбата „Фрагменти” в Димитровград\nКаравеловци дефилираха с екооблекла в ревю\nКметът обсъжда с министъра ремонта на пътя Чирпан - Симеоновград\nСъстезанието „Питагор” за прием в ПМГ тази събота\nОтчетно-изборни събрания провежда ГЕРБ в областта\nПиян младеж от Крепост се натресе в мантинела\nАлековци готвиха шоколадово суфле в час\nДЕН НА ГОРАТА ОБЩИНА ДИМИТРОВГРАД 2018\nРокаджии купонясваха в „Планета Пайнер” в Димитровград\n2032 Прочети цялата\n19-годишен от Черногорово пострада в катастрофа 1433\nКларинетистите Митеви: Петко Радев беше забележителен и на сцената, и в живота 1228\nДядо оцеля при взрив на газова бутилка в Димитровград 1199\nПръскат против кърлежи в Димитровград тази седмица\nЗлатаровка отличена за есе по гражданско образование 1\nВазовци представиха свои проекти пред БАН 1\nОформят безплатен паркинг до детската площадка с шаха 1\nОдобрявате ли забраната фирми на общински съветници да въртят бизнес с общините?\nДа, защото това ще ограничи корупцията.\nНе, защото това ограничава правото им на икономическа инициатива.\nБез значение е, пак ще намерят вратички да заобиколят закона.


Съвети за връзки от разстояние | Жената днес\n1497 ПРОЧИТАНИЯ ОТ 14 февруари 2020\nДенят на Свети Валентин наближава и като че ли няма по-голямо изпитание за връзките от разстояние от това двойката да не прекара заедно най-романтичния празник в годината. Въпреки това, изследванията показват, че поддържането на връзка от разстояние може да бъде положително изживяване.\nСъгласно проучване, проведено от KIIROO през 2018 г., 58% от връзките от разстояние са успешни. Нещо повече – 55% от участниците в проучването са споделили, че времето, през което са разделени, ги кара да се чувстват по-близки, а 81% са потвърдили, че това прави моментите заедно още по-интимни.\nБазираният в Мюнхен любовен консултант и терапевт на двойки д-р Шарън Брем сподели с доставчика на мобилност FlixBus съвети за това, как да поддържаме искрата жива дори и когато нямаме възможност да пътуваме, за да бъдем заедно.\nКогато не можем да бъдем заедно с любимия човек, изключително важно е да имаме последователна и балансирана комуникация. Споделените ритуали, като съобщения за лека нощ и редовни телефонни разговори, спомагат за запазването на чувството за близост.\nРазбира се, има дни, в които няма нищо вълнуващо, което да споделим с партньора си. Д-р Брем съветва двойките да установят и поддържат\nневидима връзка чрез споделяне на едни и същи изживявания.\nКолко често партньорите трябва да се срещат, зависи от множество фактори, като например разстояние, време и финансови ресурси. Без съмнение е обаче, че е\nдобре, когато двойката може да се среща редовно.\nАко обаче това не причинява стрес, връзката може понякога да преминава и през по-дълги фази без контакт на живо. Също така съветът ми е посещенията от страна на двамата партньори да са балансирани и честни. Пътуването с междуградски автобус е удобен и достъпен начин да пътуваш до любимия човек винаги когато искаш.\nУверете се, че живеете максимално тук и сега. „Партньорът не трябва да бъде единственият ви източник на щастие, като това правило важи за всяка една двойка“, обяснява д-р Брем. Без значение къде сте – вечер у дома или на път към любимия човек – опитайте се да се насладите на момента, защото няма грешно място или време за това. „Пътуването с автобус предоставя време да направим нещо за себе си: да слушаме аудиокнига, да запишем мислите си или просто да погледаме през прозореца, без да мислим за каквото и да било.“\nМного ефективен начин да се справим с разделите, е да имаме възможност да сложим край на тази ситуация. Не е необходима точна дата, но конкретните планове за този ден отнемат голяма част от напрежението. „При връзките на разстояние е важно да се знае, че разстоянието е само временно. В противен случай се засилват самотата и разочарованието“, обяснява д-р Брем.\nФизическото разстояние не означава, че не можем да празнуваме празника на любовта и да изненадаме любимия човек. Опитайте да приложите някоя от следните идеи.\nОбърнете се към традициите и изпратете писмо по пощата\nПоръчайте любимото ястие или цветя за половинката си\nПланирайте среща и вечеря чрез Skype • Организирайте игра за търсене на предмети за Свети Валентин\nНаправете изненадващо пътуване или купете билет от FlixBus за партньора ви за следващото ви съвместно пътуване.


ТРИЗА КОНЕЦ ЗА ЗЪБИ 30М EXPERT FLOSS\nTrisa 2 в 1 Expert Floss е конец за зъби, специално разработен за почистване на големи междузъбни пространства, брекети, зъбни мостове и импланти. Усилените краища, позволяващи лесен достъп под бректи, зъбни мостове и импланти. Пухкавият зъбен конец набъбва по време на употреба и по този начин се адаптира към различните размери на междузъбните пространства и старателно отстранява плаката от там. Със свеж ментов аромат.\nПрокарайте конеца между зъбите си и почистете в посока отгоре надолу - от венеца към зъба. Повторете движението между всеки два зъба.


Намаляват домовите кражби във видинското село Покрайна - Видин онлайн\nЧетвъртък, 20 Януари 2011 16:40\nПокрайна. Намаляват домовите кражби във видинското село Покрайна през последната година. Преди в селото банда от младежи обираше къщите на хората, каза за радио “Фокус”- Видин Венелин Миланов, кмет на селото. Той подчерта, че за да се предотвратят набезите в къщите са били организирани срещи между хората и служителите на реда от Видинската полиция. "В продължение на месец през нощта хората бяха организирали групи и обикаляха. Видинските полицаи разкриха авторите на кражби – трима пълнолетни младежи и едно непълнолетно момче от Покрайна, четвъртият младеж от бандата е от Ново село. Оказва се, че 40 от кражбите в селото са дело на бандата", коментира Миланов. Обект на кражбите са били медните казани и пръскачки, дори камбаната в село Тошевци е била открадната от младежите. На двама от тях, живеещи в село Покрайна им, е наложена мярка – пробация, като към момента те си живеят в селото.\nполицаи разкриха авторите на кражби


Той обаче ще трябва да плати 1200 лева на стопаните му защото… животното не било тяхно – ходело със стадото и спяло в двора им, но нямало колиба.\nНахапан от куче овчар ще трябва да плати по 600 лева на… стопаните на животното. До куриоза се стигна след като Х.Г. от кирковското село Светлен не успя да докаже в съда, че кучето е собственост на комшиите му Х.И. и С.И. въпреки, че то редовно придружавало стадото им и спяло в кошарата, но не било регистрирано и нямало… собствена колиба.\nКошмарът за родопчанина станал докато прибирал овцете си в селото. Тогава той се засякъл със своя съсед С.И., който също прибирал животните си. Тогаво го връхлетяло и кучето му-кръстоска между каракачанка и овчарка. 40-килограмовият пес захапал мъжът за челюста, съборил го на земята и продължил да го хапе по тялото докато той крещял за помощ. По-късно пред съда, мъжът заявил, че стопанинът на животното не му се притекъл на помощ. Според очевидец от съседна къща обаче, Х.Г. първо ударил с дървената дръжка на брадвата си кучето и това предизвикало агресията на животното, а след като бил ухапан, С.И. с тояга успял да изгони кучето.\nЦелият в кръв, Х.Г. се прибрал у дома си, разказаха за 24rodopi.com местни жители. На място пристигнала линейка и полицейски патрул. Мъжът бил откаран в болницата в Кърджали, където прекарал 14 дни. По-късно отново бил приет заради влошаване на състоянието му. Наложило се родопчанинът да посети и психиатър, който му предписал медикаментозно лечение заради развитие на фобия. Мъжът спрял да излиза от дома си, да се храни, разстроен след инцидента бил и съня му. Поради тези причини мъжът завел дело за причинени неимуществени вреди в размер на 4000 лева срещу двамата си съседи – Х.И. и С.И.\n„Фактът, че кучето ходи със стадото на ответниците и нощува в техния двор не легитимира ответниците като собственици на същото. С оглед на това съдът счита, че не е налице основната предпоставка за ангажиране отговорност на двамата ответници, а именно: същите да са собственици на кучето, поради което предявеният иск с правно основание се явява неоснователен и недоказан, и като такъв следва да бъде отхвърлен изцяло”, решиха магистратите. Така нахапаният овчар ще трябва да плати общо 1200 лева за съдебните разноски на стопаните, чието стадо просто се „придружава” от агресивния пес.\nTags: Куче, Овчари\nБългарско овчарско куче на автомагистрала ЛюлинОткриха приюта за кучета във Видин